ai4bharat/Pralekha huggingface dataset:
रक्षा मंत्रालय
रक्षा मंत्री श्री राजनाथ सिंह ने जापान के रक्षा मंत्री श्री ताकेशी इवाया के साथ जापान-भारत रक्षा मंत्रालयी बैठक की अध्यक्षता की
रक्षा मंत्री श्री राजनाथ सिंह ने आज टोक्यो में जापान के रक्षा मंत्री श्री ताकेशी इवाया के साथ जापान-भारत रक्षा मंत्रालयी बैठक की अध्यक्षता की। बैठक के दौरान परस्पर सरोकार के अनेक मुद्दों पर चर्चा की गई, जिनमें मौजूदा द्विपक्षीय सहयोग की व्यवस्थाओं को सशक्त करना तथा क्षेत्र में शान्ति एवं सुरक्षा कायम करने की दिशा में नई पहलें शामिल हैं।
इस बैठक में भारत-प्रशांत दृष्टिकोण के बारे में विस्तार की चर्चा की गई। भारत की ओर से आसियान देशों को केन्द्र में रखते हुए एक नियम आधारित व्यवस्था तथा समावेशी और सबके लिए सुरक्षा पर जोर दिया गया। क्षेत्रीय शान्ति, सुरक्षा और स्थायित्व के संदर्भ में भारत और जापान के बीच विशेष रणनीतिक एवं वैश्विक साझेदारी के महत्व के बारे में भी चर्चा की गई। इसके अलावा, दोनों मंत्रियों ने उभरते क्षेत्रीय सुरक्षा परिदृश्य के बारे में भी मुक्त और बेबाक चर्चा की।
श्री राजनाथ सिंह ने भारतीय संविधान के अनुच्छेद 370 को निरस्त करने के बारे में कहा कि पाकिस्तान के साथ बातचीत और सीमापार आतंकवाद दोनों साथ-साथ नहीं चल सकते। उन्होंने जापानी कंपनियों और अन्य हितधारकों को लखनऊ में आयोजित होने वाले द्विवार्षिक डेफएक्सपो 2020 में भाग लेने के लिए आमंत्रित किया।
श्री राजनाथ सिंह ने जापान के प्रधानमंत्री श्री शिंजो आबे से मुलाकात की। मुलाकात के दौरान रक्षा मंत्री ने श्री शिंजो आबे और प्रधानमंत्री श्री नरेन्द्र मोदी के बीच बेजोड़ संबंध की सराहना की। रक्षा मंत्री ने रक्षा मंत्रालयी वार्ता में विमर्श की विषय-सामग्रियों के बारे में जापान के प्रधानमंत्री को अवगत कराया।
श्री राजनाथ सिंह ने जापान के प्रधानमंत्री को यह भी बताया कि जम्मू-कश्मीर भारत का एक अभिन्न हिस्सा है और अनुच्छेद 370 को निरस्त करना जम्मू-कश्मीर और लद्दाख के लोगों के लिए लाभदायक है। उन्होंने यह भी बताया कि जम्मू-कश्मीर में पाकिस्तान का कोई वैधानिक अधिकार नहीं है।
बैठक में एक सामान्य समझदारी कायम हुई कि रक्षा उपकरण और प्रौद्योगिकी के क्षेत्र में और भी अधिक सहयोग कायम होना चाहिए। प्रधानमंत्री श्री आबे ने रक्षा मंत्री से आग्रह किया कि वे उनके अभिवादन से श्री मोदी को अवगत कराएं। श्री आबे इस महीने बाद में न्यूयॉर्क में यूएनजीए के साथ-साथ आयोजित बैठक के दौरान श्री मोदी से मिलने के प्रति आशान्वित हैं।
श्री राजनाथ सिंह ने टोक्यो के इचीगाया में जापानी सेल्फ-डिफेंस बलों के शहीदों को श्रद्धांजलि अर्पित की। उन्होंने जापान के रक्षा मंत्रालय मुख्यालय में सलामी गारद का निरीक्षण भी किया।
रक्षा मंत्रालय
भारतीय सेना ने गिलगित निवासी सात वर्षीय बालक आबिद का शव पूरे सम्मान के साथ पाकिस्तानी सेना के सुपुर्द किया
(नियंत्रण रेखा के पास अछूरा गांव में 09 जुलाई को एक बच्चे का शव बरामद किया गया था। भारतीय सेना ने बिना समय गंवाए तुरंत कार्रवाई करते हुए स्थानीय प्रशासन की मदद से शव की पहचान नियंत्रण रेखा के पार गिलगित के मिनीमर्ग निवासी आबिद अहमद शेख के रूप में की।
सोशल मीडिया में आई खबरों के अनुसार बालक आबिद 8 जुलाई, 2019 से लापता था और संभवत दुर्घटनावश बुर्जिल नाले में गिर गया था। भारतीय सेना ने मानवता की मिसाल कायम करते हुए आबिद के बारे में तुरंत पाकिस्तानी सेना से हॉट लाइन पर संपर्क किया और साथ ही स्थानीय मौलवियों और गांव के बजुर्गों को बच्चे का अंतिम संस्कार तुरंत नहीं करने और उसके शव को उसके परिजनों को सौंपने के लिए मना लिया। इसके बाद स्थानीय लोगो ने दवार मस्जिद में बालक आबिद के लिए दुआ की। इस बीच नियंत्रण रेखा के दोनों ओर से लोग आबिद के शव को मानवता के आधार पर उसके परिजनों को सौपने की दिनभर सोशल मीडिया पर गुहार लगाते रहे।
भारतीय सेना के गुरेज स्थित स्थानीय कमांडरों ने 10 जुलाई को आबिद का शव मिनीमार्ग में पाकिस्तानी सेना के कमांडरों को सौंपने का अपनी ओर से हर संभव प्रयास किया, इस कोशिश को सफल बनाने के लिए आखिरकार भारतीय सेना के शीर्ष कमांडरों को हस्तक्षेप करना पड़ा और इसके परिणामस्वरूप 11 जुलाई, 2019 को दुधगई गांव के पास आबिद का शव पाकिस्तानी सेना को सौंप दिया गया।
स्थानीय लोगों ने मानवता की मिसाल कायम करने के लिए भारतीय सेना के प्रयास की सराहना की।
वित्त मंत्रालय
गैर-सरकारी वेतनभोगी कर्मचारियों के लिए अवकाश नकदीकरण पर टैक्स छूट की बढ़ी हुई सीमा अधिसूचित
गैर-सरकारी वेतनभोगी कर्मचारियों के अवकाश नकदीकरण पर टैक्स छूट  पहले आयकर अधिनियम, 1961 की धारा 10 के तहत केवल अधिकतम 3 लाख रुपये थी।
माननीया वित्त मंत्री द्वारा अपने बजट भाषण, 2023 में किए गए प्रस्ताव पर अमल करते हुए केंद्र सरकार ने गैर-सरकारी वेतनभोगी कर्मचारियों की सेवानिवृत्ति पर या अन्य स्थिति में अवकाश नकदीकरण पर टैक्स छूट की सीमा बढ़ाकर 25 लाख रुपये करने को अधिसूचित कर दिया है, जो कि 01.04.2023 से प्रभावी माना जाएगा।
अधिनियम की धारा 10 के तहत आयकर से छूट प्राप्त कुल राशि 25 लाख रुपये की सीमा से अधिक नहीं होगी जहां इस तरह के भुगतान गैर-सरकारी कर्मचारी द्वारा एक से अधिक नियोक्ता से उसी पिछले वर्ष में प्राप्त किए जाते हैं।
इसके अलावा, अधिनियम की धारा 10 के तहत आयकर से छूट प्राप्त कुल राशि 25 लाख रुपये की सीमा से अधिक नहीं होगी, जैसा कि किसी पिछले वर्ष या वर्षों में धारा 10 के तहत कर्मचारी की कुल आय में पहले से ही अनुमत या स्वीकृत टैक्स छूट से घटाया गया है।
अधिसूचना संख्या 31/2023 दिनांक 24.05.2023 प्रकाशित कर दी गई है और यह https://egazette.nic.in पर उपलब्ध है।
रक्षा मंत्रालय
भारत - श्रीलंका संयुक्त अभ्यास मित्र शक्ति – 6 का पूर्वावलोकन
मित्र शक्ति अभ्यास को सैनिक कूटनीति और भारत और श्रीलंका की सेना के मध्य बातचीत के एक हिस्से के रूप में हर वर्ष आयोजित किया जाता है। वर्ष 2018-19 के लिये यह संयुक्त अभ्यास 26 मार्च से 8 अप्रैल 2019 तक श्रीलंका में आयोजित किया जायेगा। भारतीय सेना की पहली बटालियन बिहार रेजीमेंट की टुकड़ियां संयुक्त रूप से इस अभ्यास में भाग लेंगी।
इस अभ्यास का उद्देश्य दोनों देशों की सेनाओं के मध्य घनिष्ठ संबंधों को स्थापित और बढ़ावा देना तथा कमान के तहत दोनों देशों के सैनिक दस्तों की संयुक्त अभ्यास कमांडर योग्यता को बढ़ाना है। इस अभ्यास में संयुक्त राष्ट्र आदेश के तहत अंतर्राष्ट्रीय विद्रोह की रोकथाम और आतंकवादी माहौल का मुकाबला करने के लिये युक्तिपूर्ण परिचालनों को शामिल किया जायेगा। मित्र शक्ति-6 अभ्यास दोनों देशों के बीच संबंधों को और मजबूत बनाने का लंबा रास्ता तय करेगा तथा दोनों देशों की सेनाओं के बीच जमीनी स्तर पर समावेश और सहयोग बढ़ाने में एक उत्प्रेरक के रूप में कार्य करेगा।
आर.के.मीणा/एएम/आईपीएस/पीबी-701
(Visitor Counter : 487
नवीन एवं नवीकरणीय ऊर्जा मंत्रालय
इरेडा की दूसरी तिमाही के परिणाम: कर पूर्व लाभ  76.16 प्रतिशत बढ़कर 276.31 करोड़ रुपये हुआ
शुद्ध गैर-निष्पादित आस्तियां  4.87 प्रतिशत से घटकर 2.72 प्रतिशत हो गई
|
|
- कर पूर्व लाभ और कर पश्चात लाभ क्रमशः 76.15 प्रतिशत और 67.14 प्रतिशत बढ़कर 276.31 करोड़ रुपये और 184.30 रुपये हो गया
- सकल आय 15.90 प्रतिशत बढ़कर 791.56 करोड़ रुपये हो गया
- नेटवर्थ 69.16 प्रतिशत बढ़कर 5,638.31 करोड़ रुपये हो गया
- ऋण पुस्तिका और ऋण स्वीकृति में क्रमशः 17.07 प्रतिशत और 89.47 प्रतिशत की वृद्धि
भारतीय अक्षय ऊर्जा विकास संस्था , जोकि नवीन और नवीकरणीय ऊर्जा मंत्रालय  के तहत एक सार्वजनिक उपक्रम है, ने आज 30 सितंबर, 2022 को समाप्त दूसरी तिमाही के लिए लेखा परीक्षित वित्तीय परिणामों की घोषणा की। कंपनी ने 276.31 करोड़ रुपये का कर पूर्व लाभ  अर्जित किया है, जो पिछले वित्तीय वर्ष की दूसरी तिमाही में 156.86 करोड़ रुपये की तुलना में 76.15 प्रतिशत अधिक है। इरेडा की शुद्ध गैर-निष्पादित आस्तियां  वित्तीय वर्ष 2022-23 की दूसरी तिमाही में 2.72 प्रतिशत तक कम हो गई हैं, जो वित्तीय वर्ष 2021-22 की दूसरी तिमाही में 4.87 प्रतिशत थी, जो कि साल–दर–साल आधार पर 44 प्रतिशत की महत्वपूर्ण कमी है।
वित्तीय वर्ष 2022-23 की दूसरी तिमाही की मुख्य विशेषताएं वित्तीय वर्ष 2021-22 की इसी अवधि की तुलना में इस प्रकार हैं:
• कर पूर्व लाभ: 156.86 करोड़ रुपये की तुलना में 276.31 करोड़ रुपये 
• कर पश्चात लाभ: 110.27 करोड़ रुपये की तुलना में 184.30 करोड़ रुपये 
• सकल आय: 682.94 करोड़ रुपये की तुलना में 791.56 करोड़ रुपये 
• कुल संपत्ति : 3,333.19 करोड़ रुपये की तुलना में 5,638.31 करोड़ रुपये 
• ऋण पुस्तिका: 28,856.48 करोड़ रुपये की तुलना में 33,783.36 करोड़ रुपये 
• ऋण स्वीकृति: 5925.12 करोड़ रुपये की तुलना में 11,226.49 करोड़ रुपये 
• शुद्ध एनपीए: 4.87 प्रतिशत की तुलना में 2.72 प्रतिशत 
• सकल एनपीए: 8.05 प्रतिशत की तुलना में 5.06 प्रतिशत 
इरेडा के अध्यक्ष एवं प्रबंध निदेशक  श्री प्रदीप कुमार दास ने कहा: “इरेडा ने तिमाही आधार पर पीबीटी एवं पीएटी में क्रमशः 76.15 प्रतिशत एवं 67.14 प्रतिशत की वृद्धि दर्ज की है और सकल एवं शुद्ध एनपीए में भी उल्लेखनीय कमी दर्ज की है, जोकि किसी भी एनबीएफसी के लिए एक बड़ी उपलब्धि है।”
इरेडा के सीएमडी ने इस बात पर प्रकाश डाला कि यह टीम इरेडा के योगदान के बिना संभव नहीं होता। उन्होंने सभी कर्मचारियों को उनकी लगातार कड़ी मेहनत और समर्थन के लिए धन्यवाद दिया। उन्होंने केन्द्रीय विद्युत तथा नवीन एवं नवीकरणीय ऊर्जा मंत्री श्री आर.के. सिंह तथा नवीन एवं नवीकरणीय ऊर्जा तथा रसायन एवं उर्वरक राज्यमंत्री श्री भगवंत खुबा को उनके निरंतर मार्गदर्शन एवं सहयोग के लिए हृदय से आभार व्यक्त किया। श्री दास ने एमएनआरई के सचिव एवं अन्य अधिकारियों और निदेशक मंडल की ओर से प्राप्त निरंतर समर्थन के लिए भी अपना आभार व्यक्त किया।
वित्त मंत्रालय
भारत सरकार टकसाल, कोलकाता ने टी20 विश्व कप रजत स्मृति चिन्ह जारी किया
भारत सरकार टकसाल, कोलकाता  ने आज टी20 विश्व कप की थीम पर वजन, 40 ग्राम; व्यास 44 मिमी; शुद्धता 999 सिल्वर के साथ उक्त इकाई में ही डिज़ाइन किया गया रजत स्मृति चिन्ह सिक्का लॉन्च किया।
बुकिंग के लिए कृपया https://indiagovtmint.in देखें।
एमजी / एएम / जेके/वाईबी
(Visitor Counter : 372
राष्ट्रपति सचिवालय
राष्ट्रपति ने सरदार वल्लभभाई पटेल की जयंती पर उन्हें श्रद्धांजलि अर्पित की
राष्ट्रपति श्री रामनाथ कोविंद ने सरदार वल्लभभाई पटेल की जयंती पर आज  राष्ट्रपति भवन में उन्हें पुष्पांजलि अर्पित की। राष्ट्रपति भवन के अधिकारियों एवं कर्मचारियों ने भी सरदार वल्लभभाई पटेल के चित्र के समक्ष श्रद्धांजलि अर्पित की।
इससे पहले राष्ट्रपति आज सुबह नई दिल्ली में सरदार पटेल चौक पहुंचे और वहां सरदार वल्लभभाई पटेल की प्रतिमा के समक्ष श्रद्धांजलि अर्पित की।
सांख्यिकी एवं कार्यक्रम कार्यान्वयन मंत्रालय
जनवरी, 2023 के लिए ग्रामीण, शहरी तथा संयुक्त उपभोक्ता मूल्य सूचकांक आंकड़े, आधार वर्ष 2012=100
सांख्यिकी और कार्यक्रम कार्यान्वयन मंत्रालय का राष्ट्रीय सांख्यिकी कार्यालय  इस प्रेस नोट में आधार वर्ष 2012 =100 पर अखिल भारतीय उपभोक्ता मूल्य सूचकांक  तथा जनवरी 2023  महीने के लिए तदनुरुपी ग्रामीण , शहरी  तथा संयुक्त  हेतु उपभोक्ता खाद्य मूल्य सूचकांक  जारी कर रहा है। अखिल भारतीय एवं सभी राज्यों/केंद्रशासित प्रदेशों दोनों के लिए उप-समूहों तथा समूहों के लिए सीपीआई भी जारी किए जा रहे हैं।
मूल्य आंकड़े साप्ताहिक रोस्टर के आधार पर सांख्यिकी और कार्यक्रम कार्यान्वयन मंत्रालय के एनएसओ के प्रक्षेत्र प्रचालन प्रभाग के फील्ड स्टाफ द्वारा व्यक्तिगत दौरों के जरिये सभी राज्यों/केंद्र शासित प्रदेशों को कवर करते हुए चुने हुए 1114 शहरी बाजारों तथा 1181 गांवों से संग्रहित किए जाते हैं। जनवरी, 2023 के दौरान, एनएसओ ने 100 प्रतिशत गांवों तथा 98.6 प्रतिशत शहरी बाजारों से मूल्य संग्रहित किए जबकि उसमें बाजार-वार मूल्य ग्रामीण के लिए 90.7 प्रतिशत तथा शहरी के लिए 93.2 प्रतिशत थे।
3. सामान्य सूचकांकों तथा सीएफपीआई के आधार पर अखिल भारतीय मुद्रास्फीति दरें (बिंदु दर बिंदु आधार पर यानी पिछले वर्ष के इसी महीने अर्थात जनवरी, 2023 की तुलना में जनवरी 2022 निम्नलिखित हैं:
सीपीआई  और सीएफपीआई पर आधारित अखिल भारतीय वर्ष-दर-वर्ष मुद्रास्फीति दर : जनवरी 2022 की तुलना में जनवरी 2023
|
|
|
|
जनवरी. 2023 
|
|
दिसंबर 2022 
|
|
जनवरी 2022
|
|
ग्रामीण
|
|
शहरी
|
|
संयुक्त
|
|
ग्रामीण
|
|
शहरी
|
|
संयुक्त
|
|
ग्रामीण
|
|
शहरी
|
|
संयुक्त
|
|
मंहगाई
|
|
सीपीआई 
|
|
6.85
|
|
6.00
|
|
6.52
|
|
6.05
|
|
5.39
|
|
5.72
|
|
6.12
|
|
5.91
|
|
6.01
|
|
सीएफपीआई
|
|
6.65
|
|
4.79
|
|
5.94
|
|
5.05
|
|
2.80
|
|
4.19
|
|
5.18
|
|
5.88
|
|
5.43
4. सामान्य सूचकांकों और सीएफपीआई में मासिक परिवर्तन नीचे दिए गए हैं:
अखिल भारतीय सीपीआई  और सीएफपीआई में मासिक परिवर्तन : दिसंबर 2022 की तुलना में जनवरी 2023
|
|
सूचकांक
|
|
जनवरी. 2023 
|
|
दिसंबर 2022 
|
|
मासिक बदलाव 
|
|
ग्रामीण
|
|
शहरी
|
|
संयुक्त
|
|
ग्रामीण
|
|
शहरी
|
|
संयुक्त
|
|
ग्रामीण
|
|
शहरी
|
|
संयुक्त
|
|
सीपीआई 
|
|
177.8
|
|
174.9
|
|
176.5
|
|
177.1
|
|
174.1
|
|
175.7
|
|
0.40
|
|
0.46
|
|
0.46
|
|
सीएफपीआई
|
|
173.3
|
|
177.3
|
|
174.7
|
|
172.8
|
|
176.5
|
|
174.1
|
|
0.29
|
|
0.45
|
|
0.34
नोट: जनवरी 2023 के आंकड़े अनंतिम हैं।
रिलीज की अगली तारीख: फरवरी 2023 के लिए 13 मार्च 2023 ।
अनुलग्नक देखने के लिए यहां पर क्लिक करें
एमजी /एएम /केजे
(Visitor Counter : 414
आयुष
योग क्यूबा की जनता के दिलों तक रास्ता बना रहा है
क्यूबा में योग की बढ़ती लोकप्रियता भारत के योग-प्रेमियों के लिए बेहद खुशी की बात है। हमारे पूर्वजों का यह शाश्वत उपहार वास्तव में एक सार्वभौमिक विरासत है और अब यह दुनिया भर के लोगों को पसंद आ रहा है।
हवाना में भारतीय दूतावास से प्राप्त जानकारी के अनुसार, क्यूबा योग एसोसिएशन के अध्यक्ष और संस्थापक प्रो एडुआर्डो पिमेंटेल वाज़क्वेज़ यहां पर योग का एक प्रमुख चेहरा हैं। वह 30 साल से क्यूबा में योग सिखा रहे हैं और उन्होंने 50 प्रशिक्षकों को भी प्रशिक्षित किया है। लगभग 1.13 करोड़ की आबादी वाले देश क्यूबा में योग के सतत् विकास में यह एक महत्वपूर्ण योगदान है।
लुइस राउल वेज्केज़ मुनोज़ और राफेल पीनारे गोंज़ालेज़ द्वारा जुवेंटुड रिबेल्ड में लिया गया प्रो. पिमेंटेल का हालिया साक्षात्कार क्यूबा में बड़े पैमाने पर पढ़ा गया है और यह देश में काफी लोकप्रिय हो गया है। सभी उम्र के लोगों को योग करते हुए पार्कों, कमरों और संग्रहालयों में देखा जा सकता है और क्यूबा आये भारतीय पर्यटक को यहां पर यह भ्रम हो सकता है कि, वह अपने घर मैसूर या हरिद्वार में वापस आ गया है। क्यूबा में योग गतिविधियों में भाग लेने वालों की संख्या दिन-प्रतिदिन बढ़ती जा रही है।
साक्षात्कार के अनुसार प्रो. एडुआर्डो पिमेंटेल वाज़क्वेज़ को एक पुस्तक मिली, जिसने उनके जीवन को बदल कर रख दिया। वह 12 साल की उम्र से शतरंज के खिलाड़ी थे और एक दिन उन्हें योग पर एक किताब भेंट की गई फिर जब उन्होंने 1972 में योग तकनीकों को देखा तो उस पुस्तक में दिए गए दिशा-निर्देशों का पालन करके अभ्यास करना शुरू कर दिया और उसके बाद कभी भी योग का अभ्यास बंद नहीं किया।
प्रो.पिमेंटेल किसी और चीज़ से ज्यादा योग को एक दर्शन के रूप में परिभाषित करते हैं। वह कहते हैं कि योग के प्रति पश्चिमी दुनिया के लोग, विशेष रूप से इसके शारीरिक अभ्यास में काफी रुचि रखते हैं। श्री पिमेंटेल ने बताया कि, उन्होंने संयुक्त राज्य अमेरिका, ब्राजील और मैक्सिको में योग सिखाया है। 2018 में प्रकाशित उनकी पुस्तक में 'टू सेशन डी योगा'  में उन्होंने बताया है कि योग एक निवारक प्रणाली है और इसे 1995 के बाद से क्यूबा के सार्वजनिक स्वास्थ्य मंत्रालय के विश्व स्तर पर प्रशंसित मंत्रालय के पारंपरिक और प्राकृतिक चिकित्सा विभाग के एक हिस्से के रूप में स्वीकार किया गया है।
प्रो. पिमेंटेल का मानना है कि, एकल मुद्रा अभ्यास से एक योग सत्र नहीं बनता है। वह एक श्रृंखलाबद्ध अभ्यास करने की सलाह देते हैं। उनकी दो पसंदीदा अभ्यास मुद्राएं हैं जो तनाव मुक्त करने में मदद करती हैं। उनमें से एक त्रिकोणासन है जो तनाव और चिंता को कम करने में मदद करता है और साथ ही हार्मोन को शांत करता है। दूसरा शीर्षासन है जो भीतरी शक्ति और रक्त परिसंचरण में सुधार करने में मदद करता है।
हर साल क्यूबा में अंतर्राष्ट्रीय योग दिवस  काफी उत्साह के साथ मनाया जाता है। 2020 में भी उन्होंने हवाना में भारत के दूतावास की सक्रिय भागीदारी के साथ देश भर में छठे अंतर्राष्ट्रीय योग दिवस में हिस्सा लिया था।
गृह मंत्रालय
पूर्वोत्तर में भूकंप रोधी कृत्रिम अभ्यास का आयोजन
राष्ट्रीय आपदा प्रबंधन प्राधिकरण  ने त्रिपुरा एवं नागालैंड में आज  तथा मिजोरम में कल  भूकंप रोधी कृत्रिम अभ्यास का आयोजन किया। ये अभ्यास इन पूर्वोत्तर राज्यों में कल  आयोजित किए जाने वाले कृत्रिम अभ्यासों की तैयारी के सिलसिले में आयोजित किए गए थे।
सभी जिलों एवं हितधारक विभागों के संबंधित अधिकारियों ने इन अभ्यासों में भाग लिया। जिलों ने इसकी पुष्टि की कि उनकी आपदा प्रबंधन योजनाएं  का अद्यतन किया गया है, रिस्पांस टीमों की पहचान की गई है एवं अभ्यास से संबंधित अन्य तैयारियां भी पूरी कर ली गई हैं। इसके बाद विभिन्न हितधारक विभागों ने प्रस्तुतियां दीं।
कृत्रिम अभ्यासों का संचालन भूकंप संवेदनशील क्षेत्रों के मैपिंग एवं अन्य संबंधित खतरों के अनुरूप राज्य विभागों के सहयोग से सृजित परिदृश्यों के आधार पर किया गया।
स्वतंत्र परिवेक्षकों को उनकी भूमिका के बारे में जानकारी दी गई एवं उन्हें मानक प्रतिक्रिया प्रपत्र दिए गए। कृत्रिम अभ्यासों एवं प्रशासनिक व्यवस्थाओं के लिए स्थानों को अंतिम रूप दिया गया।
इससे पूर्व, कृत्रिम अभ्यास के सुगम परिचालन के लिए समन्वय-सह-अनुकूलन सम्मेलनों का भी आयोजन किया गया जिनका संचालन एनडीएमए द्वारा राज्य आपदा प्रबंधन प्राधिकरणों के सहयोग से किया गया।
राष्ट्रीय आपदा दिशा-निर्देश उल्लेखनीय रूप से किसी आपदा की स्थिति में बचाव, न्यूनीकरण एवं तैयारी पर फोकस करता है। आपदा स्थिति के प्रबंधन में सुधार लाने की दिशा में अपने प्रयासों के तहत, एनडीएमए ने देश भर में विभिन्न आपदाओं पर 600 से अधिक कृत्रिम अभ्यासों का संचालन किया है।
प्रधानमंत्री कार्यालय
प्रधानमंत्री ने हिरोशिमा में महात्मा गांधी की प्रतिमा का अनावरण किया
प्रधानमंत्री श्री नरेन्द्र मोदी ने 20 मई 2023 को जापान के हिरोशिमा में महात्मा गांधी की प्रतिमा का अनावरण किया।
अनावरण समारोह के दौरान उपस्थित गणमान्य लोगों में प्रधानमंत्री के विशेष सलाहकार और सांसद महामहिम श्री नकातानी जेन, हिरोशिमा शहर के मेयर श्री कासुमी मत्सुई; हिरोशिमा सिटी असेम्बली के अध्यक्ष श्री ततसुनोरी मोतानी, हिरोशिमा के सांसद और वरिष्ठ सरकारी अधिकारी, भारतीय समुदाय के सदस्य और जापान में महात्मा गांधी के अनुयायी शामिल थे।
19 से 21 मई तक होने वाले जी-7 शिखर सम्मेलन के संबंध में प्रधानमंत्री की जापान यात्रा के दौरान महात्मा गांधी की प्रतिमा भारत और जापान के बीच दोस्ती और सद्भावना के प्रतीक के रूप में हिरोशिमा शहर को भेंट की गई है।
पद्म भूषण पुरस्कार से सम्मानित श्री राम वनजी सुतार ने 42 इंच लंबी कांस्य प्रतिमा को तैयार किया है। मोतोयासु नदी से सटा यह स्थल प्रतिष्ठित ए-बम डोम के करीब है, जिसे देखने के लिए रोजाना हजारों स्थानीय लोग और पर्यटक समान रूप से आते हैं।
इस स्थान को शांति और अहिंसा के लिए एकजुटता के प्रतीक के रूप में चुना गया है। महात्मा गांधी ने अपना जीवन शांति और अहिंसा के लिए समर्पित कर दिया। यह स्थान वास्तव में गांधीजी के सिद्धांतों और जीवन के साथ प्रतिध्वनित होता है, जो दुनिया और नेताओं को प्रेरित करता है।
रक्षा मंत्रालय
सेना हॉस्पिटल,दिल्ली में नेत्र विज्ञान पर दो दिवसीय सम्मेलन का शुभारंभ
दिल्ली कैंट स्थित सेना हॉस्पिटल  का नेत्र विज्ञान विभाग राष्ट्रीय स्तर की सतत चिकित्सीय शिक्षा पर दो दिवसीय “नेत्र विज्ञान में नवाचार” आईकॉन-2023 का आयोजन कर रहा है।
किसी भी स्वास्थ्य संबंधित विशेषज्ञता क्षेत्र में नवाचार के हमेशा आधार में बने रहने तथा बीते तीन दशको में नेत्र विज्ञान के क्षेत्र में उल्लेखनीय प्रगति होने और निरंतर प्रगति करने के दृष्टिकोण को देखते हुए कार्यक्रम का उद्घाटन लेफ्टिनेंट जनरल दलजीत सिंह,डीजीएएफएमस और आर्मी मेडिकल कोर के सीनियर कर्नल कमांडेट ने 4 सितंबर को किया। उद्घाटन सत्र में राष्ट्रीय संकाय सदस्यों,जनरल आफिसर,फ्लैग आफिसर और एयर आफिसर के साथ-साथ देश भर से आए 150 से अधिक प्रतिनिधियो ने भाग लिया।
कार्यक्रम के दौरान एक संसाधन सीडी को विमोचन किया गया गया और नेत्र विज्ञान के क्षेत्र में जाने माने विशेषज्ञों एयर मार्शल एम एस बोप्पाराई और लेफ्टिनेंट जनरल डीपी वत्स डी पी वत्स को सम्मानित किया गया। समारोह में मुख्य वक्ता विजन आई सेंटर के अध्यक्ष और सर गंगाराम अस्पताल में नेत्र विज्ञान विभाग के प्रमुख तथा अंतर्राष्ट्रीय ख्यातिप्राप्त ओक्यूलोप्लॉस्टी सर्जन पदमश्री प्रोफेसर ए के ग्रोवर रहे।
इस शैक्षणिक कार्यक्रम में कॉर्निया और रेफरेक्टिव सर्जरी,कैटरैक्ट और इंट्राओकुलर लेंस, ग्लॉकोम,वेट्रोरेटिनल सर्जरी,ओक्युलोप्लास्टी और आक्युलर ऑन्कोलॉजी, पीडीऐट्रिक रेटिनल रोग,पीडीऐट्रिक आफ्थमालजी और स्ट्रबिज़्मस और मेडिकल एथिक्स के क्षेत्र में नवाचार पर चर्चा हुई।
अणु ऊर्जा विभाग
केंद्रीय मंत्री डॉ. जितेंद्र सिंह ने बताया कि देश में 22 परमाणु ऊर्जा रिएक्टर कार्यरत हैं
माननीय मंत्री ने कहा, पहली बार कैबिनेट ने 2017 में एक लाख पांच हजार करोड़ रुपये के परिव्यय के साथ आत्मनिर्भर भारत पैकेज के तहत 10 स्वदेशी रिएक्टरों को मंजूरी दी
1947 से 2013-14 तक परमाणु संयंत्रों से सिर्फ 3533.3 करोड़ यूनिट बिजली प्राप्त हुई, जबकि पिछले साढ़े 8 वर्षों में 1200 करोड यूनिट प्राप्त कर इसे 4711.2 करोड़ यूनिट तक पहुंचा दिया गया: डॉ. जितेंद्र सिंह
2014 के बाद जब श्री नरेन्द्र मोदी ने प्रधानमंत्री के रूप में पदभार संभाला, तब से भारत की परमाणु ऊर्जा क्षमता में भारी उछाल देखा गया। आंकड़ों पर नजर डालें तो वर्ष 2013-14 में यदि वार्षिक परमाणु ऊर्जा उत्पादन 3533.3 करोड़ यूनिट था, तो 2021-22 के नवीनतम वर्ष में यह 4711.2 करोड़ यूनिट है, जो साढ़े आठ साल की एक छोटी अवधि के भीतर लगभग 30 से 40 प्रतिशत की वृद्धि है।
यह बात आज यहां राज्यसभा में परमाणु ऊर्जा रिएक्टरों पर चर्चा के दौरान केंद्रीय विज्ञान और प्रौद्योगिकी राज्य मंत्री , पृथ्वी विज्ञान राज्य मंत्री , पीएमओ, कार्मिक, लोक शिकायत, पेंशन, परमाणु ऊर्जा और अंतरिक्ष विभाग के राज्य मंत्री डॉ जितेंद्र सिंह ने कही ।
माननीय मंत्री ने भारत में परमाणु ऊर्जा उत्पादन में बढ़त को मदद देने के लिए प्रधानमंत्री श्री नरेन्द्र मोदी द्वारा लीक से हटकर लिए गए कई फैसलों का हवाला दिया। उदाहरण के लिए उन्होंने कहा, अगर इस सरकार के आने से पहले देश में केवल 22 रिएक्टर थे, तो प्रधानमंत्री मोदी की अध्यक्षता वाली कैबिनेट ने 2017 में 1,05,000 करोड़ रुपये की कुल लागत पर 7,000 मेगा वाट की कुल क्षमता वाले 11 स्वदेशी दाबानुकूलित भारी जल रिएक्टरों को एक साथ स्वीकृति दी थी।
डॉ जितेंद्र सिंह ने कहा कि इतना ही नहीं एक अन्य क्रांतिकारी फैसले में जैसा कि अंतरिक्ष विभाग के मामले में किया गया, जिसे निजी क्षेत्र के लिए खोला गया था, प्रधानमंत्री श्री नरेन्द्र मोदी ने भारत के परमाणु कार्यक्रम को बढ़ाने के लिए सार्वजनिक क्षेत्र के उपक्रमों  के साथ संयुक्त उद्यमों को भी अनुमति दी । 2015 में इस पर निर्णय के बाद, न्यूक्लियर पावर कॉरपोरेशन ऑफ इंडिया लिमिटेड  के वर्तमान में दो संयुक्त उद्यम है जिसमें से एक नेशनल थर्मल पावर कॉरपोरेशन लिमिटेड  और दूसरा इंडियन ऑयल कॉर्पोरेशन लिमिटेड  के साथ है।
इसके अलावा, डॉ जितेंद्र सिंह ने बताया कि अतीत में जहां भारत के परमाणु प्रतिष्ठान ज्यादातर दक्षिण भारतीय राज्यों या पश्चिम में महाराष्ट्र और गुजरात तक ही सीमित थे, वहीं मोदी सरकार देश के अन्य हिस्सों में भी इसके विस्तार को बढ़ावा दे रही है। इस संदर्भ में, उन्होंने हरियाणा के गोरखपुर में आगामी परमाणु ऊर्जा संयंत्र का उदाहरण दिया, जो निकट भविष्य में चालू हो जाएगा।
एक अन्य प्रश्न के उत्तर में, डॉ जितेंद्र सिंह ने गर्व के साथ कहा कि यूरेनियम -233 का उपयोग करने वाला दुनिया का पहला थोरियम आधारित परमाणु संयंत्र "भवानी" तमिलनाडु के कलपक्कम में स्थापित किया जा रहा है। उन्होंने कहा कि यह पूरी तरह से स्वदेशी और अपनी तरह का पहला संयंत्र होगा। उन्होंने कहा कि प्रायोगिक थोरियम संयंत्र "कामिनी" कलपक्कम में पहले से मौजूद है।
एमजी/एएम/एसएस/एजे
(Visitor Counter : 622
प्रधानमंत्री कार्यालय
प्रधानमंत्री ने पुरुषों की व्यक्तिगत ट्रैप निशानेबाजी स्पर्धा में किनान चेनाइ द्वारा कांस्य पदक जीतने पर हर्ष व्यक्त किया
प्रधानमंत्री श्री नरेन्द्र मोदी ने एशियन गेम्स में पुरुषों की व्यक्तिगत ट्रैप निशानेबाजी स्पर्धा में कांस्य पदक जीतने पर किनान चेनाइ की प्रशंसा की है।
प्रधानमंत्री ने एक्स पर पोस्ट किया हैः
“@kynanchenai की सफलता से आनंदित हूं। उन्होंने ट्रैप शूटिंग की पुरुषों की व्यक्तिगत स्पर्धा में कांस्य पदक जीता है। उन्होंने शानदार कौशल और दृढ़ता का परिचय दिया। अनेक उदीयमान निशानेबाज उनकी सफलता से प्रेरित होंगे।”
संस्कृति मंत्रालय
नेताजी सुभाष चंद्र बोस की 125वीं जयंती को मनाने के लिए प्रधानमंत्री की अध्यक्षता में एक उच्च स्तरीय समिति का गठन
नेताजी सुभाष चंद्र बोस की 125वीं जयंती को भव्य रूप से मनाने के लिए प्रधानमंत्री श्री नरेन्द्र मोदी की अध्यक्षता में एक उच्च स्तरीय समिति का गठन किया गया है। इस आशय की एक राजपत्र-अधिसूचना आज जारी की गई।
उच्च स्तरीय समिति 23 जनवरी, 2021 से प्रारंभ होने वाले एक वर्षीय स्मरणोत्सव गतिविधियों पर निर्णय लेगी। समिति के सदस्यों में प्रतिष्ठित नागरिक, इतिहासकार, लेखक, विशेषज्ञ, नेताजी सुभाष चंद्र बोस के पारिवारिक सदस्य और साथ ही आजाद हिंद फौज  से जुड़े प्रतिष्ठित गणमान्य शामिल हैं। यह समिति दिल्ली, कोलकाता और नेताजी एवं आजाद हिंद फौज से जुड़े अन्य स्थानों, भारत के साथ-साथ विदेशों में भी संचालित होने वाली स्मरणोत्सव गतिविधियों का मार्गदर्शन करेगी।
उच्च स्तरीय समिति की राजपत्र अधिसूचना के लिए यहां क्लिक करें
http://egazette.nic.in/WriteReadData/2021/224300.pdf
वित्त मंत्रालय
डीजीजीआई, गुरुग्राम ने 141 करोड़ रुपये की जीएसटी धोखाधड़ी में दो लोगों को गिरफ्तार किया
जीएसटी खुफिया महानिदेशालय , गुरुग्राम जोनल यूनिट , हरियाणा ने नई दिल्ली के मयूर विहार निवासी एवं मेसर्स डीके एंटरप्राइज के मालिक दीपक मित्तल और हरियाणा के हिसार जिले के हांसी निवासी एवं मेसर्स गर्ग एंटरप्राइजेज के मालिक अंकुर गर्ग को गिरफ्तार किया है।
ये दोनों ही व्यक्ति फर्जी एन्वॉयस के घोटाले में शामिल थे और इन दोनों ने विभिन्न निकायों की जटिल वेब चेन की सहायता से लगभग 141 करोड़ रुपये के इनपुट टैक्स क्रेडिट को धोखाधड़ी से भेज दिया/लाभ उठाया।
जांच के दौरान यह पाया गया कि आईटीसी के एक अधिकृत डीलर दीपक मित्तल ने विभिन्न नकली या डमी/गैर-अस्तित्व वाली ट्रेडिंग कंपनियों को प्रत्यक्ष/अप्रत्यक्ष  रूप से सिगरेटों से संबंधित बिक्री चालान  जारी किए हैं, जिससे जीएसटी की चोरी के जरिए राजकोष को नुकसान हुआ है। इन नकली या डमी/गैर-अस्तित्व वाली ट्रेडिंग फर्मों ने बाद में इन फर्जी चालानों को विभिन्न निर्यात कंपनियों को जारी किये, जिन्होंने इन फर्जी चालानों के आधार पर आईजीएसटी रिफंड दावे दाखिल किए हैं। यह पाया गया कि सिगरेटों का कोई निर्यात नहीं हुआ और इन निर्यात फर्मों द्वारा दाखिल किये गए आईजीएसटी रिफंड दावे फर्जी थे। कई मामलों में क्षेत्राधिकार वाले केन्द्र/राज्यों के जीएसटी प्राधिकरणों द्वारा दावे को नकार दिया गया।
अत: दीपक मित्तल और अंकुर गर्ग ने केन्द्रीय वस्तु एवं सेवा कर अधिनियम , 2017 की धारा 132   और  के प्रावधानों के तहत अपराध किए हैं, जो सीजीएसटी अधिनियम, 2017 की धारा 132 के तहत संज्ञेय एवं गैर-जमानती अपराध हैं।
इसके बाद दीपक मित्तल और अंकुर गर्ग को सीजीएसटी अधिनियम, 2017 की धारा 69  के तहत 26 नवम्बर, 2019 को गिरफ्तार कर लिया गया और उसी दिन गुरुग्राम कोर्ट में न्यायिक मजिस्ट्रेट के समक्ष पेश किया गया। अदालत ने इन दोनों को 10 दिसंबर, 2019 तक न्यायिक हिरासत में भेज दिया है। इस मामले में आगे जांच जारी है।